b'\n_START_ARTICLE_\nBirgitta festival\n_START_PARAGRAPH_\nBirgitta festival on 2005. aastast Tallinnas Pirita kloostri varemetes toimuv muusikateatri festival, mille asutaja ja kunstiline juht oli 2016. aastani Eri Klas. _NEWLINE_Festivali korraldab Tallinna Filharmoonia. 2016. aasta festivali alapealkiri oli "Armastusega Eri Klasilt". Tallinna Filharmoonia kunstiline juht on alates 2016. aastast Risto Joost._NEWLINE_Birgitta festival \xc3\xbchendab keskaegse kloostri h\xc3\xa4mara v\xc3\xb5lu t\xc3\xa4nap\xc3\xa4eva muusikateatri viimase s\xc3\xb5naga. L\xc3\xa4hiriikide ainus rahvusvaheline muusikateatri festival on Tallinna tunnusfestival, mis toimub igal aastal augustikuus. Festivalil etendatakse oopereid, ballette, lavastatud oratooriume, kaasaegse tantsu etendusi, muusikale ja teisi muusikateatri \xc5\xbeanreid. Pirita kloostri varemed saavad festivali ajaks peale katuse, muutudes Birgitta ooperimajaks. Saalis on t\xc3\xb5usuga tooliread ja mugavad istmed, etendustel on eesti- ja ingliskeelsed subtiitrid, territooriumil on avatud restoran ja kohvik.'